Fontein van Jeug

Die Fontein van Jeug is 'n mitiese fontein wat na bewering almal wat sy water drink of daarin swem, se jeugdigheid herstel. Verhale oor so 'n fontein doen al duisende jare die ronde en verskyn in die skryfwerk van Herodotos (5de eeu v.C.)Herodotos, Geskiedenisse van Herodotos, Boek III: 23, in 'n verhaal oor Alexander die Grote (3de eeu n.C.) en in die stories van Priester Johannes (vroeë Kruistogte, 11de/12de eeu). 

Stories oor soortgelyke waters kom voor onder die volke van die Karibiese See in die tyd van die ontdekkingsreise (vroeë 16de eeu). Geskoei op hierdie legendes, het talle ontdekkingsreisigers en avonturiers gesoek na die ontwykende Fontein van Jeug of 'n ander kuur teen veroudering wat gewoonlik met towerwater verbind is. Dit kon 'n fontein, rivier of enige ander waterbron wees wat die verouderingsproses omkeer en siekes heel.

Die legende het veral in die 16de eeu prominent geword toe dit verbind is met die Spaanse ontdekkingsreisiger Juan Ponce de León, die eerste goewerneur van Puerto Rico. Ponce de León was na bewering op soek na die Fontein van Jeug toe hy in 1513 na Florida gevaar het. Volgens legendes het inheemse Amerikaners aan hom vertel die fontein is in Bimini in die Bahamas.

Verwysings

Skakels

Kategorie:Mitologie